Uguzne Mezo

Uguzne Mezo Garro (Zornotza, 1979ko martxoaren 20a) euskal herritar futbolari ohia da. Athletic Clubekin hiru aldiz irabazi zuen Superliga 2002, 2003 eta 2004an. Atezain moduan jokatzen zuen

Ibilbide meteorikoa 
Sondikako taldean hasi zen futbolean jolasten. Gero Amorebietakora pasa zen. 2000 urtean zuzenean pasa zen elitezko taldea zen Leioa taldera. Eta talde bikaina zenez 2002ko irailean bertan Leioa EFT taldea Athletic Club bihurtu zen.

Horrela, Athleticen emakume taldea 2002-03 denboraldian sortu zen, Leioa Futbol Taldeagaz batu zenean. Leioa Taldea bi urte lehenago sortua zen, 2000 urtean, lehenago Sondikako taldean aritzen zen jokalari batzuek klub berria sortu zutenean. Azkenean Sondikako jokalari gehienak talde berrira pasa ziren, eta hori izan zan lehenengo Athletic haren oinarria, hainbat fitxaketa egin baziren ere.

Leioa taldeak ia partidu guztiak irabazi zituen. Azken mailatik abiatuta nahiko izan ziren bi denboraldi gorengo mailara heltzeko. Eta ez hori bakarrik,azken urte horretan Superligan, jokatzeko aukera eskuratu zuten, eta Athleticek, ikusitakoarekin txundituta zegoena, talde biak batzeko eskaintza bat luzatu zien. Eta Leioak onartu zuen.

2002ko azaroaren 17an debutatu zuen Uguznek Athleticekin, 23 urterekin.

Ez zen bukatu hor bolada ona eta Superligako lehen denboraldi hartan txapeldun geratu ziren. Gainera, partida bi San Mamesen bertan jokatu zituzten, eta horietako azkenekoan, liga eskuratu zutenenean, bete-beteta egon zen. Ezin zen gehiago eskatu, behe-behe mailatik superligako txapeldunak izatera pasa ziren ia partida guztiak irabazita. Amets betean bizi zituzten urte haiek.

Geroago, beste bi urtean jarraian irabazi zuten Superliga. Hala ere, emaitzak ez ziren hasierako denboraldian bezain ikusgarriak; lehen urteko gol festak ohikoak izan ziren, hurrengo bi urteetan berriro irabazi zuten baina nagusitasuna ez zen erabatekoa izan. 

Guztira Athleticen 4 denboraldi egin zituen, 47 partida eta 70 gol bakarrik jaso zituen.

Kirol ibilbidea 
 Sondika (?)
 Amorebieta KE (?)
 Leioa EFT (2001-2002)
 Athletic Club (2002-2006)

Palmaresa 
 2002-03 Superliga
 2003-04 Superliga
 2004-05 Superliga

Erreferentziak

Ikus, gainera 

 Elixabete Capa
 Irantzu Castrillo
 Eba Ferreira Martínez
 Izaskun Gaztelu
 Julene Guarrotxena
 Itziar Gurrutxaga
 Elixabet Ibarra
 Iraia Iturregi
 Aitziber Juaristi
 Nerea Onaindia
 Arrate Orueta
 Lorena Sanchez
 Leire Zabala

Kanpo estekak 
 Fitxa - www.athletic-club.net

Zornotzarrak
Bizkaiko emakume futbolariak
Euskal Herriko futbol atezainak
Athleticeko futbolariak (emakumezkoen taldea)
Amorebieta Kirol Elkarteko futbolariak
Leioa Kirol Elkarteko futbolariak